زہرہ بائی انبالے والی

زہرہ بائی انبالے والی (پیدائش: 1918ء — وفات: 21 فروری 1990ء) بھارتی سینما کی   پس پردہ گلوکارہ اور ہندوستانی کلاسیکی گلوکارہ تھیں جو 1930ء اور 1940ء کے عشرے کی شہرت یافتہ گلوکارہ تھیں۔ زہرہ بائی، راج کماری دبے، شمشاد بیگم اور امیر بائی کرناٹکی کے ساتھ ، ہندی فلمی صنعت میں پس پردہ گلوکاروں کی پہلی نسل میں شامل تھیں۔

ابتدائی زندگی اور پس منظر 
زہرہ بائی کی پیدائش 1918ء میں انبالہ کے ایک پیشہ ور گلوکاروں کے خاندان میں ہوئی اور ان کی پرورش بھی اسی شہر میں ہوئی۔ ان کو موسیقی وراثت میں ملی تھی ۔انہوں نے بچپن میں موسیقی کی تربیت اپنے دادا غلام حسین خان سے حاصل کی اور اس کے بعد استاد ناصر حسین خان سے حاصل  کی۔ اس کے بعد ، انہوں نے  ہندوستانی موسیقی کے آگرہ گھرانہ کی موسیقی کی تعلیم حاصل کی۔

زہرہ بائی انبالے والی نے 14 سال کی عمر میں ہی گلوکاری شروع کر دی تھی۔ 1948ء میں جاری ہونے والی فلم میلہ میں انہوں نے ایک نغمہ پیش کیا تھا، شاید وہ جا رہے ہیں، یہ نغمہ اس وقت کافی مقبول ہوا۔

پیشہ وارانہ زندگی 
زہرہ بائی نے اپنے کیریئر کا آغاز 13 سال کی عمر میں، آل انڈیا ریڈیو پر  بطور گلوکارہ بنیادی طور پر کلاسیکی اور نیم کلاسیکی گانے گاتے ہوئے کیا۔

زہرہ بائی فلمی صنعت سے 1950ء میں ریٹائر ہوگئیں، حالانکہ انہوں نے اپنی بیٹی روشن کماری کی اداکاری والی فلموں میں  گانا جاری رکھا۔

وفات 
زہرہ بائی انبالے والی کی وفات 21 فروری 1990ء کو ہوئی۔

مشہور نغمے 
زہرہ بائی انبالے والی نے بہت سارے نغمے گائے ہیں  ۔ کچھ نغمے یہاں دیے گئے ہیں؛

 یہ رات پھر نہ آئے گی جوانی بیت جائے گی 
 ساون کے بادلوں ان سے یہ جا کر کہو 
 تقدیر میں یہی تھا سجن میرے نہ رو 
 بھگوان تجھے آج میں رونا بھی سیکھا دوں گا 
 دنیا چڑھائے پھول  میں آنکھوں کو چڑھا دوں

مزید دیکھیے 

 شمشاد بیگم
 سورن لتا
 امیر بائی کرناٹکی
 آل انڈیو ریڈیو
 ہندوستانی کلاسیکی موسیقی

بیرونی روابط 

 
  زہرہ بائی انبالے والی کی فلمو گرافی 
زہرہ بائی انبالے والی کی یاد میں (ہندی زبان)

حوالہ جات 

1918ء کی پیدائشیں
1990ء کی وفیات
ہندوستانی کلاسیکی خواتین گلوکار
بالی وڈ پس پردہ گلوکار
بھارتی فلمی گلوکارائیں
ہندوستانی خواتین موسیقار
بیسویں صدی کی بھارتی گلوکارائیں
ہریانہ کے گلوکار
ہندوستانی گلوکار
انبالہ کی شخصیات
بیسویں صدی کے ہندوستانی گلوکار